Automüük Euroopas kasvas seitsmendat kuud järjest - Bestsales
Automüük Euroopas kasvas seitsmendat kuud järjest
17. aprill 2014 13:34
Euroopas kasvas automüük märtsis võrreldes eelmise aasta sama kuuga Brüsseli autotootjate liidu (ACEA) andmeil 10%.
Märtsis registreeriti 1,49 miljonit uut autot. Esimeses kvartalis kasvas uute registreerimistes arv 3,35 miljoni autoni, mis on 8,1% rohkem kui mullu samal ajal.
"Euroopas on suur taastumine tulemas," ütles Nissan Motori tegevjuht Carlos Ghosn Bloombergile.
Müügiedetabeli tipus olid Renault, Ford ja Peugeot, mille müük suurenes vastavalt 29%, 14% ja 11%. "Esimese kvartali ja eriti märtsi numbrid on suurepärased," ütles Fairesearch GmbH analüütik Hans-Peter Wodniok.
Tarbijakindlus on pärast pikka mõõna taastumas ja seda eriti võlakriisist mõjutatud Hispaanias, Kreekas ja Portugalis. Euroopa Komisjon prognoosib käesolevaks aastaks euroala majanduskasvuks 1,2%.
Märtsi automüük tegi kuue aasta rekordi 15. aprill 2014 14:31
URL: http://www.bestsales.ee/uudised/2014/04/17/automuuk-euroopas-kasvas-seitsmendat-kuud-jarjest